அந்த நாட்களில் வெரித்தாஸ் தமிழ்ப்பணி, பி.பிஸி தமிழோசை, ஐ.பி.ஸி தமிழ் போன்ற வானொலிகளே முடிந்தளவுக்கு மூடப்பட்ட பிரதேசத்தின் செய்திகளை வெளியிட்டு வந்தன. இந்தஇறுக்கத்தில் மக்களின் வாழ்க்கை எப்படி இருக்கிறது? அங்கே என்ன நடக்கிறது? மக்களுக்கான நிர்வாகம் எவ்வாறு இயங்குகிறது போன்ற தகவல்கள் வெளியே பெரிதாகத் தெரியாது. இதை எந்தப் பரபரப்பும் இல்லாமல் முடிந்தளவுக்குப் பொது வெளியில் வெளிப்படுத்தினார் க.இரத்தினசிங்கம்.